**POROZUMENIE TEXTU – ČÍTANIE S POROZUMENÍM**

**Štátny vzdelávací program pre predprimárne vzdelávanie v materských školách**

**Oblasť : Jazyk a komunikácia**

**Hovorená reč**

**Podoblasť: Gramatická správnosť a spisovnosť**

Výkonový štandard predpokladá, že dieťa by malo na konci predškolského obdobia rozumieť spisovnej podobe jazyka

* Deti majú ťažkosti s porozumením reagovať na špecifické inštrukcie učiteľa v rámci vzdelávacích aktivít.

(znamená to, že dieťa má problémy porozumieť napríklad zadaniu matematickej úlohy, ktorá predpokladá uskutočnenie niekoľkých krokov za sebou idúcich smerujúcich k správnemu vyriešeniu úlohy)

Riešenie:

* Zadávať deťom najprv jednoduché slovné úlohy typu: „ Nakresli červenou a vyznač krúžkom..., Prines a polož na stôl...Nájdi knihu, ktorá je modrá..“ a pod.
* Neskôr pridávať úlohy a primerane sťažovať.

**Písaná reč**

###### **Podoblasť: Chápanie obsahu, významu a funkcií písanej reči**

###### **Porozumenie explicitného významu textu – slovná zásoba** (jasný, vyjadrený priamo)

* Pre rozvoj slovnej zásoby detí je možné:
* pri čítaní textu ( napr. rozprávky, textov na deťom známych predmetoch a hračkách, spoločenských hrách, návodoch a pod.) - vysvetľovať neznáme slová
* odpovedať na otázky detí týkajúce sa prečítaného textu

##### hrať hru na zdrobneniny , hľadať prirovnania, homonymá (slová rovnakého významu ale inak znejúce),synonymá (slová podobného významu), antonymá( slová opačného významu)

* klásť deťom kontrolné otázky týkajúce sa rekapitulácie obsahu textu, udalosti, usporiadania a postupnosti deja ( napr. ako sa volali postavy, aké udalosti sa odohrali, v akom čase, na akom mieste a pod. Pri náučných textoch môžeme položiť otázky typu: „Podľa čoho vieme, že...?, Čo nové si sa dozvedel..? a iné)

**Porozumenie implicitného významu textu***(nevyjadrený priamo, obsiahnutý, formálne vyjadr.*

Zahŕňa schopnosti predvídať, uvažovať, domýšľať si – dedukovať

* pre ich rozvoj môžeme využiť otázky typu: „Čo si myslíš o čom bude príbeh..?, Ako sa cítil hrdina..?, Čo si myslíš, že sa dozvieš..?, Čo ti to pripomína..? a pod.

V rámci aplikácie získaných poznatkov a vedomostí je u dieťaťa dôležité opieranie sa o vlastné skúsenosti a ako uplatniť nové poznatky a informácie v reálnom živote.

* Pre porozumenie textu
* Je vhodné využiť otázky na hodnotenie a posúdenie obsahu textu ( napr. „Ako by si hodnotil hrdinu..?, Ako inak by sme mohli nazvať tento príbeh/ text?, Ktoré dôležité informácie sme sa dozvedeli?“...)
* Toto úzko súvisí s vysvetlením a zdôvodnením odpovedí ( „Čo si myslíš o ...napr. hlavnom hrdinovi? Prečo si to myslíš?“...)
* Nabádať dieťa ku kladeniu vlastných otázok, sledujem ako sa dieťa vyjadruje, či používa spisovné, celé vety, či dodržiava pravidlá komunikácie a pod.

Porozumenie textu je jedným z predpokladov a prvým krokom v pripravenosti dieťaťa predškolského veku k neskoršej bezproblémovej schopnosti samostatne sa učiť.

*Zdroj: Zápotočná,O. ,Petrová,Z.: Jazyk a komunikácia, Metodická príručka k vzdelávacej oblasti inovovaného Štátneho vzdelávacieho programu pre predprimárne vzdelávanie v materských školách. Bratislava,2016.*

Vypracovala: Krajčírová Z.